《苏子瞻家画松图歌》
宋代·刘攽

君家图画皆所见，近得此松尤可羡。根蟠平石蹙蛟螭，干出青可起雷电。

樛枝横斜复几尺，绿叶茸茸铺绣线。空堂深沈白日寒，谡谡似有风吹面。

此图剪裂人不知，尘外分张数流转。能令神物还相从，非君苦心谁与辨。

更惜良工名不传，可怜世俗多夸衒。为君作歌君志之，后千百年无复贱。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。